
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 22 

17 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής απασχόλησης για το προ¬ 
σωπικό που υπηρετεί στο Γραφείο του Γενικού 
Επιθεωρητή Δημόσιας Διοίκησης για το Α' εξά¬ 
μηνο του 2006. 1 

Πολιτογράφηση Αλλογενούς Αλλοδαπής ΜΙΚΛΙΑ ΜΙ- 

ΧΑΕΛΑ του ΓΙΟΣΙΦ. 2 

Αναπροσαρμογή της αξίας της μεταλλικής δραχμής 
με βάση την οποία υπολογίζεται η ατέλεια των 

Ιερών Μονών του Αγίου Όρους. 3 

Τροποποίηση και Κωδικοποίηση σε ενιαίο κείμενο 
του Κανονισμού Εισαγωγής της Προεπιλογής Φο¬ 
ρέα στην Ελληνική Αγορά. 4 

Ορισμός Υπόχρεων Παροχής Καθολικής Υπηρε¬ 
σίας. 5 


Α ΠΟΦΑΣΕΙ Σ 

Αριθμ. 7293 (1) 


Καθιέρωση υπερωριακής απασχόλησης για το προσωπι¬ 
κό που υπηρετεί στο Γ ραφείο του Γ ενικού Επιθεωρη¬ 
τή Δημόσιας Διοίκησης για το Α' εξάμηνο του 2006. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας του Πυροσβεστικού και Λιμε¬ 
νικού Σώματος και άλλες συναφείς διατάξεις» όπως 
συμπληρώθηκε και τροποποιήθηκε με το άρθρο 18 του 
ν. 3254 (ΦΕΚ 137/Α'/22.7.2004) «Ρύθμιση θεμάτων των 
Ολυμπιακών και Παραολυμπιακών αγώνων του 2004 
και άλλες διατάξεις» και το άρθρο 2 του ν. 3336/2005 
(ΦΕΚ 96/Α'/20.4.2005) «Εναρμόνιση της Ελληνικής Νο¬ 
μοθεσίας προς την οδηγία 2003/96/ΕΚ του Συμβουλίου 
της 27ης Οκτωβρίου 2003 περί επιβολής Ειδικού Φόρου 
Κατανάλωσης και άλλες διατάξεις.» 

2. Τις διατάξεις του ν. 3074/2002 (ΦΕΚ 296/Α/4.12.2002) 
«Γενικός Επιθεωρητής Δημόσιας Διοίκησης, Αναβάθμιση 


του Σώματος Επιθεωρητών - Ελεγκτών Δημόσιας Δι¬ 
οίκησης και του Συντονιστικού Οργάνου Επιθεώρησης 
και Ελέγχου και άλλες διατάξεις» όπως τροποποιήθηκε 
και συμπληρώθηκε. 

3. Το προεδρικό διάταγμα 77 (ΦΕΚ Α' 118/27.5.2005) 
«Προϋποθέσεις και τρόπος διενέργειας ελέγχου - Ορ¬ 
γάνωση και λειτουργία του Γ ραφείου του Γ ενικού Επι¬ 
θεωρητή Δημόσιας Διοίκησης». 

4. Την υπηρεσιακή ανάγκη, όπως το προσωπικό που 
υπηρετεί στο γραφείο του Γ ενικού Επιθεωρητή Δημό¬ 
σιας Διοίκησης να προσφέρει τις υπηρεσίες του και 
πέρα από τις ώρες υποχρεωτικής εργασίας. 

5. Από την απόφαση αυτή θα προκύψουν δαπάνες οι 
οποίες θα ανέλθουν στο ποσό των 27.500 € περίπου, θα 
αντιμετωπιστούν από τις πιστώσεις του Φορέα 07-660, 
οικονομικού έτους 2006 και θα βαρύνουν τους αντίστοι¬ 
χους κατά περίπτωση ΚΑΕ, αποφασίζουμε: 

1. Την έγκριση υπερωριακής απασχόλησης πέραν του 
κανονικού ωραρίου, για το πόσης φύσης προσωπικό που 
υπηρετεί στο Γ ραφείο του Γ ενικού Επιθεωρητή Δημόσι¬ 
ας Διοίκησης προκειμένου να αντιμετωπιστούν άμεσες 
υπηρεσιακές ανάγκες και συγκεκριμένα η ολοκλήρωση 
του ελέγχου, της μηχανογραφικής επεξεργασίας και 
της αρχειοθέτησης των δηλώσεων περιουσιακής κα¬ 
τάστασης των μελών των ελεγκτικών σωμάτων, που 
αποστέλλονται στο ΓΕΔΔ και η υλοποίηση της σύνδε¬ 
σης του Γ ραφείου του ΓΕΔΔ με τα Σώματα και τις Υπη¬ 
ρεσίες Επιθεώρησης και Ελέγχου σε ενιαίο περιβάλλον 
εργασίας και ανταλλαγής πληροφοριών. 

2. Την κατανομή της υπερωριακής απασχόλησης, σύμ¬ 
φωνα με τις υπάρχουσες πιστώσεις ως εξής: 

α) Δύο (2) οδηγοί μέχρι (60) ώρες εργασίας μηνιαίως 
για κάθε έναν. 

β) Δεκατρείς (13) υπάλληλοι μέχρι (60) ώρες εργασίας 
μηνιαίως για κάθε έναν. 

γ) Οκτώ (8) Ειδικοί Επιθεωρητές μέχρι (60) ώρες ερ¬ 
γασίας μηνιαίως για κάθε έναν. 

Η απόφαση αυτή ισχύει αναδρομικά ένα (1) μήνα από 
τη δημοσίευση στην Εφημερίδα της Κυβερνήσεως και 
μέχρι 30.6.2006. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

( 2 ) 

Πολιτογράφηση Αλλογενούς Αλλοδαπής ΜΙΚΛΙΑ ΜΙ- 
ΧΑΕΛΑ του ΓΙΟΣΙΦ. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 79000/24479/30.12.2005 απόφαση 
του Υφυπουργού Εσωτερικών Δημ. Διοίκησης & Αποκ/ 
σης, γίνεται δεκτή η από 30.12.1999 αίτηση πολιτογράφη¬ 
σης της αλλογενούς αλλοδαπής ΜΙΚΛΙΑ ΜΙΧΑΕΛΑ του 
ΓΙΟΣΙΦ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-*- 

Αριθμ. Δ. 2150/131/Α0018 (3) 

Αναπροσαρμογή της αξίας της μεταλλικής δραχμής με 
βάση την οποία υπολογίζεται η ατέλεια των Ιερών 
Μονών του Αγίου Ορους. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του ν.δ. 10/1926 «Περί κυ- 
ρώσεως του Καταστατικού Χάρτου του Αγίου Όρους». 

2. Τις διατάξεις της παρ. 8 του άρθρου 28 του ν. 1473/ 
1984« Μεταρρυθμίσεις στην άμεση και έμμεση φορολο¬ 
γία και άλλες διατάξεις», (ΦΕΚ 127/Α77.9.1984). 

3. Την υπ’ αριθμ. 37930//ΔIΟΕ1264/14.10.2005 (ΦΕΚ 1432Β'), 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

4. Το από 14.9.2005 αίτημα της Ιεράς Κοινότητας του 
Αγίου Ορους, σχετικά με την αναπροσαρμογή της αξίας 
της μεταλλικής δραχμής λόγω των αυξημένων αναγκών 
των Ιερών Μονών. 

5. Το γεγονός ότι η τελευταία αναπροσαρμογή της 
αξίας της μεταλλικής δραχμής για τον υπολογισμό της 
ατέλειας που παρέχεται στις Ιερές Μονές του Αγίου 
Όρους ορίστηκε σε 1,5 ευρώ με την υπ’ αριθμ. Δ.802/49/ 
Α0018/19.6.2002 Α.Υ.Ο., αποφασίζουμε: 

Αρθρο 1 

Η αξία της μεταλλικής δραχμής για τον υπολογισμό 
της ατέλειας που παρέχεται στις Ιερές Μονές του Αγίου 
Όρους από τις διατάξεις του άρθρου 2 του ν.δ. 10/16.9.1926 
(ΦΕΚ 309), αναπροσαρμόζεται και ορίζεται σε 2,50 ευρώ. 

Αρθρο 2 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤ. ΜΠΕΣΑΣ 
-♦- 

Αριθμ. 366/48 (4) 

Τροποποίηση και Κωδικοποίηση σε ενιαίο κείμενο του 
Κανονισμού Εισαγωγής της Προεπιλογής Φορέα 
στην Ελληνική Αγορά. 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. το ν. 2867/2000 «Οργάνωση και Λειτουργία των 


Τηλεπικοινωνιών και άλλες Διατάξεις» (ΦΕΚ 273/Α/2000) 
και ιδίως, το άρθρο 3, παράγρ. 14 στοιχείο α' και κη' και 
το άρθρο 7 παράγρ. 1 του νόμου αυτού, 
β. το ν. 703/1977 «Περί ελέγχου μονοπωλίων και ολιγο¬ 
πωλίων και προστασίας του ελεύθερου ανταγωνισμού» 
(ΦΕΚ 278/Α/26.9.1997), 

γ. το ν. 2251/1994 «Περί προστασίας καταναλωτών», 
(ΦΕΚ 191/Α/1994), 

δ. το π.δ. 165/1999 «Τροποποίηση του ν. 2246/1994, 
όπως εκάστοτε ισχύει, σε συμμόρφωση: α) προς την 
Οδηγία 97/33/ΕΚ του Ευρωπαϊκού Κοινοβουλίου και του 
Συμβουλίου για τη Διασύνδεση στο χώρο των Τηλε¬ 
πικοινωνιών, προκειμένου να διασφαλιστεί Καθολική 
Υπηρεσία και Διαλειτουργικότητα, με εφαρμογή των 
αρχών παροχής ανοικτού δικτύου (ΟΝΡ) και β) προς την 
Οδηγία 98/61/ΕΚ του Ευρωπαϊκού Κοινοβουλίου και του 
Συμβουλίου για την τροποποίηση της Οδηγίας 97/33/ΕΚ, 
σε ό,τι αφορά την Φορητότητα των Αριθμών και την 
Προεπιλογή Φορέα» (ΦΕΚ 159/Α/1999), 
ε. το π.δ. 181/1999 «Προσαρμογή στην Οδηγία 98/10/Ε.Κ. 
του Ευρωπαϊκού Κοινοβουλίου και του Συμβουλίου για 
την Εφαρμογή της Παροχής Ανοιχτού Δικτύου (ΟΝΡ) στη 
Φωνητική Τηλεφωνία και για την Καθολική Υπηρεσία 
για τις Τηλεπικοινωνίες σε Ανταγωνιστικό Περιβάλλον» 
(ΦΕΚ 170/Α/1999), 

στ. την υπ’ αριθμ. 206/2/29.1.2001 απόφαση «Εθνικό 
Σχέδιο Αριθμοδότησης για τις Υπηρεσίες Τηλεφωνί¬ 
ας και Κινητών και Προσωπικών Επικοινωνιών» (ΦΕΚ 
127/Β/2001), 

ζ. την υπ’ αριθμ. 207/6/2.2.2001 απόφαση «Κανονισμός 
Διαχείρισης και Εκχώρησης Αριθμών του Εθνικού Σχε¬ 
δίου Αριθμοδότησης για τις Υπηρεσίες Τηλεφωνίας 
και Κινητών και Προσωπικών Επικοινωνιών» (ΦΕΚ 159/ 
Β/2001), 

η. την υπ’ αριθμ. 254/70/2002 απόφαση «Κανονισμός Ει¬ 
σαγωγής της Προεπιλογής Φορέα στην Ελληνική Αγορά 
(ΦΕΚ 773/Β/2002), όπως ισχύει τροποποιηθείσα με την 
απόφαση της ΕΕΤΤ υπ’ αριθμ. 339/32/2004 «Τροποποίη¬ 
ση του Κανονισμού Εισαγωγής της Προεπιλογής Φορέα 
στην Ελληνική Αγορά» (ΦΕΚ 38/Β/2005) και ειδικότερα 
το άρθρο 11 αυτής, 

θ. την υπ’ αριθμ. 360/28/20.10.2005 απόφαση «Διεξαγω¬ 
γή Δημόσιας Διαβούλευσης αναφορικά με τον Κανονι¬ 
σμό της ΕΕΤΤ περί Εισαγωγής της Προεπιλογής Φορέα 
στην Ελληνική Αγορά», 

ι. την υπ’ αριθμ. 365/33/30.11.2005 απόφαση «Δημοσίευ¬ 
ση Αποτελεσμάτων Δημόσιας Διαβούλευσης αναφορικά 
με τον Κανονισμό της ΕΕΤΤ περί Εισαγωγής της Προ¬ 
επιλογής Φορέα στην Ελληνική Αγορά», 
ια. το γεγονός ότι, για την ευχερέστερη ανάγνωση και 
πληρέστερη κατανόηση του τροποποιημένου κειμένου, 
κρίθηκε σκόπιμη η κωδικοποίηση της απόφασης της 
ΕΕΤΤ υπ’ αριθμ. 254/70/2002 «Κανονισμός Εισαγωγής 
της Προεπιλογής Φορέα στην Ελληνική Αγορά (ΦΕΚ 
773/Β/2002), όπως ισχύει τροποποιηθείσα με την Απόφα¬ 
ση της ΕΕΤΤ υπ’ αριθμ. 339/32/2004 «Τροποποίηση του 
Κανονισμού Εισαγωγής της Προεπιλογής Φορέα στην 
Ελληνική Αγορά» (ΦΕΚ 38/Β/2005) και η ενσωμάτωση 
των τροποποιήσεων σε ενιαίο κείμενο, 

Και εκτιμώντας: 

α. το γεγονός ότι η Προεπιλογή Φορέα κρίνεται ως 
εξαιρετικής σημασίας για τη σωστή λειτουργία της 

τηλεπικοινωνιακής αγοράς, διότι δίδει περισσότερες 
επιλογές στους καταναλωτές, παρεμποδίζει την πιθανή 
υιοθέτηση πρακτικών περιοριστικών του ανταγωνισμού 
και αυξάνει τον ανταγωνισμό μεταξύ των τηλεπικοινω¬ 
νιακών παροχών, 

β. το γεγονός ότι η υφιστάμενη ρύθμιση (υπ’ αριθμ. 
ΕΕΤΤ 254/70/2002, όπως ισχύει) αναφορικά με την Εισα¬ 
γωγή της Προεπιλογής Φορέα εισήχθη και προσαρμό- 
σθηκε στην Ελληνική τηλεπικοινωνιακή αγορά ομαλά, 
επιτελώντας το βασικό σκοπό της, ήτοι την ανάπτυξη 
του ανταγωνισμού και την προστασία του καταναλωτή 
- χρήστη, χρήζει όμως περαιτέρω εξειδικεύσεων και 
βελτιωτικών παρεμβάσεων, 

γ. ότι, το πνεύμα τόσο του υφιστάμενου Κανονιστικού 
πλαισίου όσο και του νέου Ευρωπαϊκού Κανονιστικού 
πλαισίου για τις ηλεκτρονικές επικοινωνίες επιβάλλει 
την εισαγωγή και λειτουργία της προεπιλογής φορέα 
στα κράτη μέλη με σκοπό την ανάπτυξη του ανταγω¬ 
νισμού στην αγορά, αποφασίζει: 

Τροποποιεί την υπ’ αριθμ. 254/70/31.5.2002 απόφαση 
«Κανονισμός Εισαγωγής της Προεπιλογής Φορέα στην 
Ελληνική Αγορά» (ΦΕΚ 773/Β/2002), όπως ισχύει τρο- 
ποποιηθείσα, η οποία, κωδικοποιημένη, έχει ως ακο¬ 
λούθως: 

Αρθρο 1 

Σκοπός - Πεδίο Εφαρμογής 

Σκοπός της παρούσας Απόφασης είναι η θέσπιση κα¬ 
νόνων σχετικών με την εισαγωγή της διευκόλυνσης της 
προεπιλογής φορέα στην Ελληνική τηλεπικοινωνιακή 
αγορά. 

Αρθρο 2 

Ορισμοί 

1. «Αστικές Κλήσεις»: οι κλήσεις προς γεωγραφικούς 
αριθμούς για την τιμολόγηση των οποίων εφαρμόζεται 
αστική χρέωση. 

«Διεθνείς Κλήσεις»: οι κλήσεις προς αριθμούς που 
ξεκινούν με την πληκτρολόγηση του διεθνούς προθέ¬ 
ματος «00». 

«Επιλογή Φορέα»: η δυνατότητα που παρέχεται στους 
συνδρομητές ενός Τηλεπικοινωνιακού Οργανισμού να 
επιλέγουν κατά περίπτωση και με την πληκτρολόγηση 
ειδικού χαρακτηριστικού προθέματος, διαφορετικό φο¬ 
ρέα για τη διεκπεραίωση τηλεφωνικών κλήσεων. 

«Κλήσεις προς Κινητά»: κλήσεις προς αριθμούς κινη¬ 
τών τηλεφώνων. 

«Μη-γεωγραφικοί Αριθμοί»: αριθμοί που δεν περιλαμ¬ 
βάνουν πληροφορία γεωγραφικής περιοχής. Σε αυτούς 
περιλαμβάνονται ενδεικτικά οι αριθμοί κινητής τηλεφω¬ 
νίας, οι προσωπικοί αριθμοί, οι αριθμοί Ιδιωτικού Ιδεατού 
Δικτύου, οι αριθμοί ειδικής χρέωσης (αριθμοί ατελούς 
χρέωσης, αριθμοί πρόσθετης χρέωσης, αριθμοί μεριζό¬ 
μενου κόστους) καθώς και οι σύντομοι κωδικοί συμπερι¬ 
λαμβανομένων των σύντομων κωδικών δικτύου. 

«Προεπιλογή Φορέα»: η δυνατότητα που παρέχεται 
στους συνδρομητές ενός Τηλεπικοινωνιακού Οργανι¬ 
σμού να επιλέγουν σε πάγια βάση ότι μία ή περισσότε¬ 
ρες κατηγορίες τηλεφωνικών κλήσεων θα διεκπεραιώ- 
νονται από άλλο Τηλεπικοινωνιακό Οργανισμό στη βάση 
ειδικής προς τούτο συμφωνίας με το φορέα αυτόν, χω¬ 
ρίς να απαιτείται για το σκοπό αυτό η πληκτρολόγηση 
ειδικού χαρακτηριστικού προθέματος ή κωδικού. 

«Υπεραστικές Κλήσεις»: οι κλήσεις προς γεωγραφικούς 


αριθμούς για την τιμολόγηση των οποίων εφαρμόζεται 
υπεραστική χρέωση. 

«Εικονικός Τηλεπικοινωνιακός Πάροχος»: Ο Τηλεπι¬ 
κοινωνιακός Οργανισμός που δεν έχει δικό του Τηλε¬ 
πικοινωνιακό Δίκτυο και συνεπώς και καμία διασύνδεση 
υλοποιημένη με άλλα Δημόσια Τηλεπικοινωνιακά Δίκτυα. 
Οι Εικονικοί τηλεπικοινωνιακοί πάροχοι παρέχουν Δη¬ 
μόσιες Τηλεπικοινωνιακές Υπηρεσίες χρησιμοποιώντας 
τα Δημόσια Τηλεπικοινωνιακά Δίκτυα νόμιμα αδειοδο- 
τημένων Τηλεπικοινωνιακών Οργανισμών, προχωρώντας 
στην υπογραφή σχετικών συμβάσεων, και κάνοντας χρή¬ 
ση κωδικών επιλογής ή/και προεπιλογής φορέα που 
τους έχουν εκχωρηθεί από την ΕΕΤΤ. 

«Υπόχρεος Πάροχος της διευκόλυνσης προεπιλογής 
φορέα» ή «Υπόχρεος Πάροχος»: Ο Τηλεπικοινωνιακός 
Οργανισμός με σημαντική ισχύ στην αγορά που λειτουρ¬ 
γεί σταθερό δημόσιο τηλεφωνικό δίκτυο, σύμφωνα με 
τα αναφερόμενα στο Μέρος 1 του Παραρτήματος I του 
π.δ. 165/1999 (ΦΕΚ 159/Α/1999), όπως ισχύει. 

«Προεπιλεγμένος Πάροχος» Ο Τηλεπικοινωνιακός Ορ¬ 
γανισμός που επιλέγεται από τον τελικό χρήστη για την 
εξυπηρέτηση των κλήσεών του μέσω της διευκόλυνσης 
Προεπιλογής Φορέα. 

2. Επιπλέον ισχύουν οι ορισμοί του άρθρου 2 του 
Ν.2867/2000, του άρθρου 2 της απόφασης της ΕΕΤΤ 
υπ’ αριθμ. 206/2/29.1.2001 «Εθνικό Σχέδιο Αριθμοδότησης 
για τις Υπηρεσίες Τηλεφωνίας και Κινητών και Προσωπι¬ 
κών Επικοινωνιών” και του άρθρου 2 της απόφασης της 
ΕΕΤΤ υπ’ αριθμ. 207/6/2.2.2001 «Κανονισμός Διαχείρισης 
και Εκχώρησης Αριθμών του Εθνικού Σχεδίου Αριθμο- 
δότησης για τις Υπηρεσίες Τηλεφωνίας και Κινητών και 
Προσωπικών Επικοινωνιών». 

Αρθρο 3 

Τηλεπικοινωνιακοί Οργανισμοί με Υποχρέωση Παρο¬ 
χής στους Συνδρομητές τους της Διευκόλυνσης Προ¬ 
επιλογής Φορέα 

1. Υποχρέωση παροχής της διευκόλυνσης της προε¬ 
πιλογής φορέα στους συνδρομητές τους, συμπεριλαμ¬ 
βανομένων εκείνων που χρησιμοποιούν Ι3ϋΝ, έχουν οι 
πάροχοι με σημαντική ισχύ στην αγορά που λειτουργούν 
σταθερά δημόσια τηλεφωνικά δίκτυα, όπως αναφέρο- 
νται στο Μέρος 1 του Παραρτήματος I του π.δ. 165/1999 
(ΦΕΚ 159/Α/1999), όπως ισχύει. Η διευκόλυνση αυτή συνί- 
σταται στην παροχή πρόσβασης σε μεταγόμενες τηλε¬ 
πικοινωνιακές υπηρεσίες οποιουδήποτε διασυνδεδεμέ- 
νου οργανισμού παροχής δημόσιων τηλεπικοινωνιακών 
υπηρεσιών ή εικονικού τηλεπικοινωνιακού παρόχου. 

2. Η επιλογή αυτή συνοδεύεται από την ταυτόχρονη 
δυνατότητα αναίρεσης της προεπιλογής ανά κλήση 
χρησιμοποιώντας σύντομο πρόθεμα (κωδικό επιλογής 
φορέα) άλλου τηλεπικοινωνιακού φορέα κατά την εκτέ¬ 
λεση της συγκεκριμένης κλήσης. 

3. Εκτός των οργανισμών οι οποίοι εμπίπτουν στην 
παράγρ. 1 του παρόντος άρθρου, κάθε άλλος Τηλεπι¬ 
κοινωνιακός Οργανισμός δικαιούται να παρέχει στους 
συνδρομητές του τη διευκόλυνση προεπιλογής φορέα 
χωρίς να υποχρεούται προς τούτο και χωρίς την υπο¬ 
χρέωση παροχής της συγκεκριμένης υπηρεσίας σε τιμές 
προσανατολισμένες στο κόστος και χωρίς να περιορίζε¬ 
ται από τις υπόλοιπες διατάξεις οι οποίες σύμφωνα με 
την παρούσα Απόφαση δεσμεύουν τους Τηλεπικοινωνι¬ 
ακούς Οργανισμούς, οι οποίοι εμπίπτουν στην παράγρ. 
1 του παρόντος άρθρου. 

Άρθρο 4 

Τηλεπικοινωνιακοί Οργανισμοί με Δικαίωμα Παροχής 
Υπηρεσιών Μέσω Προεπιλογής Φορέα 

Ι.'Ενας Τηλεπικοινωνιακός Οργανισμός έχει το δικαί¬ 
ωμα να παρέχει μεταγόμενες τηλεπικοινωνιακές υπη¬ 
ρεσίες μέσω προεπιλογής φορέα στους συνδρομητές 
άλλων Τηλεπικοινωνιακών Οργανισμών, εφόσον: 

α. είναι κάτοχος Ειδικής Άδειας, 

β. το δίκτυό του είναι διασυνδεδεμένο με το δίκτυο 
του Τηλεπικοινωνιακού Οργανισμού που έχει την υπο¬ 
χρέωση παροχής προς τους συνδρομητές του της δυ¬ 
νατότητας της προεπιλογής φορέα ή είναι εικονικός 
τηλεπικοινωνιακός πάροχος και συνεργάζεται με Τη¬ 
λεπικοινωνιακό Οργανισμό το δίκτυο του οποίου είναι 
διασυνδεδεμένο με το δίκτυο του Τηλεπικοινωνιακού 
Οργανισμού που έχει την υποχρέωση παροχής προς 
τους συνδρομητές του της δυνατότητας της προεπι¬ 
λογής φορέα και 

γ. είναι εκδοχέας των απαιτούμενων αριθμοδοτικών 
πόρων. 

2. Οι Τηλεπικοινωνιακοί Οργανισμοί οι οποίοι εμπί¬ 
πτουν στην παράγρ. 1 του παρόντος άρθρου, αλλά δεν 
εμπίπτουν στο άρθρο 3, παράγρ. 1 της παρούσας, δεν 
έχουν υποχρέωση παροχής της διευκόλυνσης προεπι¬ 
λογής φορέα στους συνδρομητές τους. 

Άρθρο 5 

Δυνατότητες Σχήματος Προεπιλογής 

1. Ο Υπόχρεος Πάροχος της διευκόλυνσης προεπι¬ 
λογής φορέα (εφεξής, ο Πάροχος Α) παρέχει στους 
συνδρομητές του τις ακόλουθες Δυνατότητες του σχή¬ 
ματος προεπιλογής: 

Δυνατότητα 1: Διεθνείς Κλήσεις 

Ο συνδρομητής προεπιλέγει για την διεκπεραίωση 
όλων των διεθνών κλήσεών του, και μόνο αυτών, άλ¬ 
λον φορέα διαφορετικό από τον Υπόχρεο Πάροχο της 
διευκόλυνσης προεπιλογής φορέα (Πάροχο Α). Όλες οι 
υπόλοιπες κλήσεις του συνδρομητή διεκπεραιώνονται 
από τον Πάροχο Α. 

Δυνατότητα 2: Υπεραστικές και Κλήσεις προς Κινη¬ 
τά 

Ο συνδρομητής προεπιλέγει για την διεκπεραίωση 
όλων των υπεραστικών κλήσεών του και των κλήσεων 
του προς κινητά, και μόνο αυτών, άλλον φορέα διαφο¬ 
ρετικό από τον Πάροχο Α. Όλες οι υπόλοιπες κλήσεις 
διεκπεραιώνονται μέσω του Παρόχου Α. 

Δυνατότητα 3: Όλες οι Κλήσεις 

Ο συνδρομητής προεπιλέγει για την διεκπεραίωση 
όλων των κλήσεών του άλλον φορέα διαφορετικό από 
τον Πάροχο Α. Ο όρος «όλες οι κλήσεις» για την πε¬ 
ρίπτωση της προεπιλογής φορέα περιλαμβάνει όλες 
τις διεθνείς, αστικές, υπεραστικές, και κλήσεις προς μη 
γεωγραφικούς αριθμούς, εξαιρουμένων των κλήσεων σε 
αριθμούς της σειράς 807. Οι κλήσεις προς αριθμούς της 
σειράς 807 διεκπεραιώνονται μέσω του Παρόχου Α. 

2. Οι Δυνατότητες 1 και 2 της παραγρ. 1 του παρό¬ 
ντος άρθρου μπορούν να συνδυαστούν έτσι ώστε ο 
συνδρομητής του Υπόχρεου Παρόχου της διευκόλυνσης 
προεπιλογής φορέα (Παρόχου Α) να έχει τη δυνατότητα 
προεπιλογής τόσο για τις υπεραστικές κλήσεις και τις 
κλήσεις προς κινητά όσο και τις διεθνείς κλήσεις. Ο 
προεπιλεγμένος φορέας μπορεί να είναι ο ίδιος και για 
τις δύο Δυνατότητες. 


3. Η επιλογή της Δυνατότητας 3 της παραγρ. 1 του 
παρόντος άρθρου αντικαθιστά όλες τις προηγούμενες 
επιλεχθείσες Δυνατότητες. 

4. Οι συνδρομητές που δεν επιλέγουν να ακολου¬ 
θήσουν καμία από τις παραπάνω Δυνατότητες εξακο¬ 
λουθούν να διεκπεραιώνουν τις κλήσεις τους μέσω του 
Παρόχου Α, χωρίς να επηρεάζονται από την προεπιλογή 
φορέα. 

5. Ο συνδρομητής έχει τη δυνατότητα να ακυρώσει 
την προεπιλογή του για μεμονωμένες κλήσεις πληκτρο¬ 
λογώντας ανά κλήση τον κωδικό επιλογής φορέα άλλου 
παρόχου, συμπεριλαμβανομένου και του Παρόχου Α. 

6. Παραμένουν ως έχουν οι ρυθμίσεις για τη διαθεσι¬ 
μότητα των παρεχομένων υπηρεσιών μέσω Επιλογής 
Φορέα προς τους συνδρομητές του Παρόχου Α. 

7. Η ΕΕΤΤ δύναται στο μέλλον να εντάξει και άλλες 
κατηγορίες κλήσεων στις Δυνατότητες της παραγρ. 1 
ή να ορίσει νέες Δυνατότητες, λαμβάνοντας υπόψη την 
κείμενη νομοθεσία, τις συνθήκες της αγοράς και την 
ανάπτυξη του ανταγωνισμού. 

8. Η Δυνατότητα 1 προσφέρεται σε όσους συνδρομη¬ 
τές το επιθυμούν από την 1η Δεκεμβρίου 2002 και η Δυ¬ 
νατότητα 2 από την 1η Φεβρουάριου 2003. Η δυνατότητα 
προεπιλογής 3 όπως αυτή ορίζεται στην παράγραφο 1 
του παρόντος άρθρου, παρέχεται μετά την πάροδο έξι 
(6) μηνών από την δημοσίευση της παρούσας, και σύμ¬ 
φωνα με τα οριζόμενα στο άρθρο 13, παρ. 2 αυτής. 

Αρθρο 6 

Απαιτήσεις Μεταγωγής και Δρομολόγησης 

Οι Τηλεπικοινωνιακοί Οργανισμοί που έχουν την υπο¬ 
χρέωση παροχής στους συνδρομητές τους της δυνα¬ 
τότητας προεπιλογής φορέα οφείλουν ενδεικτικά να 
τηρούν κατά τη μεταγωγή και δρομολόγηση κλήσεων 
τα ακόλουθα: 

1. Η δυνατότητα προεπιλογής φορέα παρέχεται σε 
όλους τους συνδρομητές που συνδέονται απευθείας 
με γραμμές Ρ3ΤΝ και Ι5ϋΝ στο δίκτυό τους. 

2. Οι κλήσεις που υπόκεινται σε προεπιλογή δρομολο¬ 
γούνται στο σημείο διασύνδεσης που έχει συμφωνηθεί 
με τον Προεπιλεγμένο Πάροχο ή με τον συνεργαζόμενο 
Τηλεπικοινωνιακό Οργανισμό, σε περίπτωση που ο Προ- 
επιλεγμένος Πάροχος είναι Εικονικός Τηλεπικοινωνιακός 
Πάροχος. 

3. Η δρομολόγηση πραγματοποιείται με την προσθήκη 
από τον Υπόχρεο Πάροχο της διευκόλυνσης προεπι¬ 
λογής φορέα κατάλληλου προθέματος στα ψηφία που 
πληκτρολόγησε ο συνδρομητής. Το πρόθεμα αυτό είναι 
πενταψήφιο, χαρακτηρίζει μοναδικά τον Προεπιλεγμένο 
Πάροχο και διευκολύνει τη δρομολόγηση της κλήσης 
στο κατάλληλο σημείο διασύνδεσης. Ο Κωδικός Επι¬ 
λογής Φορέα του Προεπιλεγμένου Παρόχου, εφόσον 
υπάρχει η τεχνική δυνατότητα διαχωρισμού των κλήσε¬ 
ων που πραγματοποιούνται μέσω Επιλογής Φορέα από 
τις κλήσεις που πραγματοποιούνται μέσω Προεπιλογής 
Φορέα, μπορεί να χρησιμοποιηθεί ως πρόθεμα προεπι¬ 
λογής φορέα. Σε κάθε πάροχο που έχει το δικαίωμα να 
αποτελέσει Προεπιλεγμένο Πάροχο εκχωρούνται προ¬ 
θέματα προεπιλογής φορέα μετά από αίτησή του στην 
ΕΕΤΤ, σύμφωνα με τη διαδικασία που προβλέπεται από 
την υπ’ αριθμ. 207/6/2.2.2001 (ΦΕΚ 159/Β/2001) απόφαση 
της ΕΕΤΤ για την εκχώρηση κωδικών επιλογής φορέα. 
Τα προθέματα προεπιλογής φορέα εκχωρούνται από 
τη σειρά 160 του Εθνικού Σχεδίου Αριθμοδότησης. Οι 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


213 


πάροχοι στους οποίους εκχωρείται πρόθεμα προεπιλο¬ 
γής φορέα έχουν τα δικαιώματα και τις υποχρεώσεις 
που απορρέουν από την ισχύουσα νομοθεσία και τις 
Αποφάσεις της ΕΕΤΤ για τους κωδικούς επιλογής φο¬ 
ρέα. Το πρόθεμα προεπιλογής φορέα δεν μπορεί να 
χρησιμοποιηθεί ως Κωδικός Επιλογής Φορέα. 

4. Όλες οι κλήσεις που δεν υπόκεινται σε Προεπιλογή 
Φορέα δρομολογούνται από τον Υπόχρεο Πάροχο της 
διευκόλυνσης προεπιλογής φορέα. 

5. Ο Υπόχρεος Πάροχος της διευκόλυνσης προεπι¬ 
λογής φορέα διαβιβάζει στον Προεπιλεγμένο Πάροχο 
την Αναγνώριση Καλούσας Γραμμής (Όϋ: ΟαΙΙίπρ ϋπβ 
ΙάθηΙίίίοαΙίοη), ακόμη και αν αυτή είναι απόρρητη ή μη 
ανακοινώσιμη. Η Αναγνώριση Καλούσας Γραμμής χρη¬ 
σιμοποιείται από τον Προεπιλεγμένο Πάροχο μόνο για 
την αναγνώριση, πιστοποίηση και τιμολόγηση της κλή¬ 
σης και σύμφωνα με την ισχύουσα νομοθεσία διασφά¬ 
λισης του απορρήτου. Στην περίπτωση απόρρητης ή 
μη ανακοινώσιμης Αναγνώρισης Καλούσας Γ ραμμής, ο 
Προεπιλεγμένος Πάροχος δεσμεύεται με τη διασφάλιση 
του απορρήτου. 

6. Κλήσεις που πραγματοποιούνται με χρήση Κωδικού 
Επιλογής Φορέα ακυρώνουν την προεπιλογή και δρο¬ 
μολογούνται στον πάροχο που προσδιορίζεται από τον 
Κωδικό Επιλογής Φορέα. 

7. Δεν επιτρέπεται υποβάθμιση της ποιότητας των 
παρεχομένων υπηρεσιών λόγω προσθήκης της δυνα¬ 
τότητας παροχής προεπιλογής φορέα. 

8. Οι υπάρχουσες διευκολύνσεις στη γραμμή του συν¬ 
δρομητή, όπως η Αναμονή Κλήσης, δεν επηρεάζονται 
από την παροχή προεπιλογής φορέα. 

9. Ο συνδρομητής που κάνει χρήση της υπηρεσίας 
προεπιλογής φορέα δύναται να αιτηθεί τη διευκόλυν¬ 
ση επιλεκτικής φραγής κλήσεων για τις κατηγορίες 
κλήσεων που περιλαμβάνονται στις Δυνατότητες του 
σχήματος προεπιλογής που έχει επιλέξει. Η αίτηση αυτή 
μπορεί να τεθεί από το συνδρομητή είτε στον Προ- 
επιλεγμένο Πάροχο είτε στον Υπόχρεο Πάροχο της 
διευκόλυνσης προεπιλογής φορέα. 

10. Εξασφαλίζεται η συνέχεια των τηλεφωνικών υπη¬ 
ρεσιών προς τον συνδρομητή κατά την ενεργοποίηση 
των επιλογών του σχετικά με την Προεπιλογή Φορέα. 

11. Η Προεπιλογή Φορέα αποτελεί τμήμα του Υποδείγ¬ 
ματος Προσφοράς Διασύνδεσης του Υπόχρεου Παρόχου 
της διευκόλυνσης προεπιλογής φορέα. 

12. Στις περιπτώσεις που δεν είναι τεχνικά εφικτή η 
υλοποίηση διαφορετικού σχήματος προεπιλογής για 
κάθε μία από τις γραμμές ενός ιδιωτικού κέντρου μετα¬ 
γωγής (ΡΑΒΧ), τότε εφαρμόζονται οι ίδιες Δυνατότητες 
του σχήματος προεπιλογής για όλες τις γραμμές. 

Αρθρο 7 

Προστασία Καταναλωτή 

1. Οι Προεπιλεγμένοι Πάροχοι αναπτύσσουν συστή¬ 
ματα πληροφόρησης και ενημέρωσης των καταναλω¬ 
τών και διαδικασίες προστασίας τους, ώστε το κοινό 
να κατανοήσει, ιδίως, τις επιλογές που έχει, την κατά 
κατηγορία κλήσεων χρέωση και τιμολόγηση και τον 
τρόπο λειτουργίας των παρεχόμενων υπηρεσιών. Οι 
πάροχοι εντός 48 ωρών από την θέση σε ισχύ ή την 
τροποποίηση οποιουδήποτε εκ των ανωτέρω στοιχεί¬ 
ων, οφείλουν να ενημερώσουν εγγράφως και πλήρως 
σχετικά την ΕΕΤΤ. Τα ανωτέρω εφαρμόζονται σε όλες 
τις περιπτώσεις ενεργοποίησης, κατάργησης, αλλαγής 


σχήματος ή αλλαγής παρόχου προεπιλογής. Η παρούσα 
διάταξη δεν περιορίζει σε τίποτα τις υποχρεώσεις οι 
οποίες απορρέουν από το άρθρο 10 του π.δ. 181/1999, 
όπως εκάστοτε ισχύει, σε σχέση με τις Συμβάσεις των 
παροχών σταθερής και κινητής τηλεφωνίας. 

2. Η ευθύνη της τιμολόγησης των συνδρομητών για 
τις κλήσεις που εμπίπτουν στην προεπιλογή φορέα ανή¬ 
κει στον Προεπιλεγμένο Πάροχο. Ο συνδρομητής δεν 
χρεώνεται από τον Υπόχρεο Πάροχο της διευκόλυνσης 
προεπιλογής φορέα για την πρόσβαση στο δίκτυο του 
προεπιλεγμένου φορέα. Ο Υπόχρεος Πάροχος της διευ¬ 
κόλυνσης της προεπιλογής φορέα είναι υπεύθυνος για 
τη χρέωση του παγίου τέλους μίσθωσης της γραμμής 
(εφόσον αυτό υπάρχει) και για τις κλήσεις που δεν 
υπόκεινται σε προεπιλογή. 

3. Οι Προεπιλεγμένοι Πάροχοι και ο Υπόχρεος Πά¬ 
ροχος της διευκόλυνσης προεπιλογής φορέα έχουν 
τη δυνατότητα να εκδίδουν ενιαίο λογαριασμό στο 
συνδρομητή ως αποτέλεσμα εμπορικής μεταξύ τους 
συμφωνίας. 

4. Οι παραπάνω διατάξεις δεν περιορίζουν σε τίποτα 
τα δικαιώματα των συνδρομητών με βάση τη νομοθε¬ 
σία για τα δικαιώματα προστασίας καταναλωτή και 
ιδιαίτερα τα άρθρα 4 και 8 του νόμου 2251/1994 (ΦΕΚ 
191/Α/1994), την εγκυρότητα των όρων συμβάσεων προ¬ 
σχώρησης σύμφωνα με το άρθρο 2 του νόμου 2251/1994 
(ΦΕΚ 191/Α/1994) και το άρθρο 281 του ΑΚ καθώς και τη 
νομοθεσία περί προστασίας δεδομένων προσωπικού 
χαρακτήρα, ιδιαίτερα το άρθρο 4 παρ. 2,3,4 και 5 και 
τα άρθρα 5 και 8 του νόμου 2774/1999 (ΦΕΚ 287/Α/1999) 
περί προστασίας δεδομένων προσωπικού χαρακτήρα 
στον τηλεπικοινωνιακό τομέα. 

5. Στην περίπτωση που κάποιος Προεπιλεγμένος Πά¬ 
ροχος ή ο Υπόχρεος Πάροχος της διευκόλυνσης προ¬ 
επιλογής φορέα ή προστηθείς τους δηλώσει ανακρι- 
βώς τα στοιχεία κάποιου προσώπου ως συμφωνούντος 
με την ενεργοποίηση, κατάργηση, ακύρωση αιτήσεως 
κατάργησης, αλλαγή σχήματος προεπιλογής φορέα ή 
αλλαγή Προεπιλεγμένου Παρόχου ή/και παραβιάζει τις 
διατάξεις του παρόντος Κανονισμού, επιβάλλονται σε 
αυτόν διοικητικές κυρώσεις σύμφωνα με την ισχύουσα 
νομοθεσία. 

6. Οι Προεπιλεγμένοι Πάροχοι υποχρεούνται να πα¬ 
ρέχουν στους συνδρομητές τους, με την χρήση ενός 
τηλεφωνικού αριθμού ελέγχου προεπιλογής, ηχογρα- 
φημένο μήνυμα που θα τους ενημερώνει ως προς την 
ενεργοποίηση της προεπιλογής. Η χρέωση κλήσης στον 
αριθμό ελέγχου προεπιλογής δεν επιτρέπεται να υπερ¬ 
βαίνει την αστική χρέωση του ίδιου δικτύου. Τα ανωτέ¬ 
ρω ισχύουν και για τους Εικονικούς Τηλεπικοινωνιακούς 
Παρόχους, οι οποίοι τηρούν την εν λόγω υποχρέωση σε 
συνεργασία με τα δίκτυα που τους εξυπηρετούν κατόπιν 
σχετικής συμφωνίας μεταξύ των μερών. Η δυνατότητα 
χρήσης του ως άνω τηλεφωνικού αριθμού θα πρέπει να 
αναγράφεται σε ευκρινές σημείο στις συμβάσεις των 
παροχών, στους λογαριασμούς και στην ιστοσελίδα 
τους. 

7. Στο πλαίσιο προστασίας του καταναλωτή από αθέ¬ 
μιτες πρακτικές ή/ και αυθαίρετες ενέργειες των Προ- 
επιλεγμένων Παροχών ή του Υπόχρεου Παρόχου της 
διευκόλυνσης προεπιλογής φορέα αναφορικά με την 
ενεργοποίηση, κατάργηση, ακύρωση αίτησης κατάργη¬ 
σης, αλλαγή σχήματος προεπιλογής φορέα ή αλλαγή 




214 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προεπιλεγμένου Παρόχου χωρίς τη ρητή συγκατάθεση 
του συνδρομητή, ο καταναλωτής δύναται να προσφεύ¬ 
γει στην ΕΕΤΤ, η οποία και αποφασίζει με δεσμευτική 
Απόφαση της, σύμφωνα με τα οριζόμενα στην υπ’ αριθμ. 
ΕΕΤΤ 249/115/29.3.2002 «Κανονισμός Ακροάσεων για θέ¬ 
ματα τηλεπικοινωνιών», όπως αυτή εκάστοτε ισχύει. 

8. Στα πλαίσια της ως άνω διαδικασίας, η ΕΕΤΤ δύνα- 
ται να ζητά από τους Προεπιλεγμένους Παρόχους ή/και 
τον Υπόχρεο Πάροχο της διευκόλυνσης προεπιλογής 
φορέα την προσκόμιση στοιχείων που αποδεικνύουν 
την συναίνεση του καταγγέλλοντος συνδρομητή επί 
της εκάστοτε αιτήσεως ενεργοποίησης, κατάργησης, 
ακύρωσης αίτησης κατάργησης, αλλαγής σχήματος 
προεπιλογής φορέα ή αλλαγής Προεπιλεγμένου Πα¬ 
ρόχου. Εάν από τα προσκομισθέντα στοιχεία δεν προ¬ 
κύπτει η συναίνεση του συνδρομητή, τότε ο πάροχος 
που ενήργησε χωρίς τη συγκατάθεση του συνδρομητή 
οφείλει να επαναφέρει τον συνδρομητή στην προτέ- 
ρα κατάσταση, με δική του αποκλειστικά επιβάρυνση. 
Μέχρι την ολοκλήρωση επαναφοράς του συνδρομητή 
στην προτέρα κατάσταση, εφόσον αυτή διαταχθεί με 
σχετική απόφαση της ΕΕΤΤ, ο εν λόγω πάροχος παρέχει 
ατελώς στον συνδρομητή τις αντίστοιχες υπηρεσίες για 
το διάστημα κατά το οποίο αυτές παρέχονταν χωρίς 
την συγκατάθεση του τελευταίου. 

9. Οι Προεπιλεγμένοι Πάροχοι και ο Υπόχρεος Πάρο¬ 
χος της διευκόλυνσης προεπιλογής φορέα οφείλουν, 
εφόσον αυτό τους ζητηθεί, να αποστέλλουν άμεσα 
στους τελικούς χρήστες με κάθε πρόσφορο τρόπο, τα 
εγκεκριμένα από την ΕΕΤΤ έντυπα αιτήσεων ενεργο¬ 
ποίησης, κατάργησης, ακύρωσης αίτησης κατάργησης, 
αλλαγής σχήματος προεπιλογής φορέα και αλλαγής 
Προεπιλεγμένου Παρόχου καθώς επίσης και τους όρους 
των συμβάσεών τους. Επιπλέον, οφείλουν να δημοσι¬ 
εύουν στην ιστοσελίδα τους σε εμφανές σημείο τα 
ανωτέρω τυποποιημένα κείμενα αιτήσεων. 

Άρθρο 8 

Καταμερισμός του Κόστους Παροχής 
της Προεπιλογής Φορέα 

1. Το κόστος που αφορά την παροχή της προεπιλογής 
φορέα αναλύεται σε τρεις κατηγορίες: 

α. Κόστος Εγκατάστασης: Είναι το κόστος που αφορά 
κυρίως τον Υπόχρεο Πάροχο της διευκόλυνσης προε¬ 
πιλογής φορέα και σχετίζεται με την τροποποίηση του 
δικτύου και των συστημάτων του, ώστε να παρέχεται 
η προεπιλογή φορέα. 

β. Κόστος Ενεργοποίησης Παρόχου: Είναι το κόστος 
που απαιτείται για την υλοποίηση και ενεργοποίηση 
της προεπιλογής φορέα για κάθε πάροχο χωριστά. 
Περιλαμβάνει, μεταξύ άλλων, την εγκατάσταση του 
πληροφοριακού συστήματος στο χώρο του παρόχου 
για τη διαχείριση των αιτημάτων των πελατών του για 
προεπιλογή. 

γ. Κόστος Ενεργοποίησης ανά Γραμμή: Είναι κυρίως 
το διαχειριστικό κόστος του Υπόχρεου Παρόχου της 
διευκόλυνσης προεπιλογής φορέα για κάθε γραμμή 
συνδρομητή χωριστά. 

2. Ο Υπόχρεος Πάροχος της διευκόλυνσης προεπιλο¬ 
γής φορέα αναλαμβάνει το Κόστος Εγκατάστασης. 

3. Ο Προεπιλεγμένος Πάροχος αναλαμβάνει το Κόστος 
Ενεργοποίησης Παρόχου και το Κόστος Ενεργοποίησης 
ανά Γραμμή. 


4. Το ποσό που αντιστοιχεί στο Κόστος Ενεργοποίη¬ 
σης ανά Γ ραμμή είναι κοστοστρεφές, καταβάλλεται από 
τον Προεπιλεγμένο Πάροχο στον Υπόχρεο Πάροχο της 
διευκόλυνσης της προεπιλογής φορέα και υπόκειται σε 
έγκριση από την ΕΕΤΤ. 

5. Σε περίπτωση κατά την οποία αποδεδειγμένα, και 
κατόπιν ακρόασης των ενδιαφερομένων μερών, κριθεί 
ότι κατά παράβαση των ισχυουσών διαδικασιών διεκ¬ 
περαίωσης αιτήσεων Προεπιλογής Φορέα καταργήθηκε 
η Προεπιλογή Φορέα συνδρομητή, ο Προεπιλεγμένος 
Πάροχος δεν βαρύνεται εκ νέου με το κόστος ενεργο¬ 
ποίησης της υπό κρίση τηλεφωνικής γραμμής. 

6. Ο Υπόχρεος Πάροχος της διευκόλυνσης προεπιλο¬ 
γής φορέα δεν επιβαρύνει άμεσα τους συνδρομητές του 
για την παροχή της διευκόλυνσης αυτής. 

7. Οι τυχόν άμεσες επιβαρύνσεις των συνδρομητών 
από τους Προεπιλεγμένους Παρόχους δεν λειτουργούν 
αποτρεπτικά για τη χρήση της διευκόλυνσης προεπι¬ 
λογής φορέα. 

8. Για τη συλλογή κλήσεων μέσω προεπιλογής φο¬ 
ρέα οι Προεπιλεγμένοι Πάροχοι των οποίων το δίκτυο 
έχει διασυνδεθεί με το δίκτυο του Υπόχρεου Παρόχου 
της διευκόλυνσης προεπιλογής φορέα, καταβάλλουν 
στον Υπόχρεο Πάροχο της διευκόλυνσης προεπιλογής 
φορέα τα τέλη που προβλέπονται από το Υπόδειγμα 
Προσφοράς Διασύνδεσης του Υπόχρεου. Σε περίπτωση 
που ο Προεπιλεγμένος Πάροχος είναι Εικονικός Τηλε¬ 
πικοινωνιακός Πάροχος, τα τέλη για την συλλογή κλή¬ 
σεων μέσω προεπιλογής καταβάλλονται στον Υπόχρεο 
Πάροχο της διευκόλυνσης προεπιλογής φορέα από τον 
συνεργαζόμενο με τον Εικονικό Τηλεπικοινωνιακό Πά¬ 
ροχο Τηλεπικοινωνιακό Οργανισμό, σύμφωνα με όσα 
προβλέπονται στο Υπόδειγμα Προσφοράς Διασύνδεσης 
του Υπόχρεου. 

Αρθρο 9 

Διαδικασίες Παροχής της Προεπιλογής Φορέα 

1. Ο σχεδιασμός και η τροποποίηση των διαδικασιών 
παροχής της υπηρεσίας προεπιλογής γίνεται κατόπιν 
διμερών συζητήσεων και συμφωνιών μεταξύ των ενδι¬ 
αφερομένων παροχών με γνώμονα την προστασία και 
διευκόλυνση του καταναλωτή και πρέπει να συνάδει 
με τις διατάξεις της νομοθεσίας περί ανταγωνισμού. 
Ο ανωτέρω σχεδιασμός είναι μέρος της συμφωνίας 
διασύνδεσης και πρέπει να ολοκληρώνεται με τη σύνα¬ 
ψη της συμφωνίας διασύνδεσης, εφόσον υποβάλλεται 
σχετικό αίτημα από τον αιτούντα πάροχο. Σε περίπτωση 
σύναψης συμφωνίας διασύνδεσης που δεν περιλαμβάνει 
αρχικά την προεπιλογή φορέα, ο Υπόχρεος Πάροχος 
της διευκόλυνσης προεπιλογής φορέα ανταποκρίνεται 
εντός 15 ημερών από την υποβολή του σχετικού αιτή¬ 
ματος για προεπιλογή από τον ενδιαφερόμενο οργανι¬ 
σμό. Σε περίπτωση που ο υποψήφιος Προεπιλεγμένος 
Πάροχος είναι Εικονικός Τηλεπικοινωνιακός Πάροχος, 
υπογράφεται συμφωνία με τον Υπόχρεο Πάροχο της 
διευκόλυνσης προεπιλογής φορέα που αφορά μόνο 
στην προεπιλογή φορέα σύμφωνα με τα εκάστοτε ορι¬ 
ζόμενα στο Υπόδειγμα Προσφοράς Διασύνδεσης του 
Υπόχρεου. 

2. Ο Υπόχρεος Πάροχος της διευκόλυνσης προεπι¬ 
λογής φορέα Τηλεπικοινωνιακός Οργανισμός εκδίδει 
και αποστέλλει στην ΕΕΤΤ, εντός 15 ημερών από τη 
δημοσίευση του παρόντος, τυποποιημένα κείμενα αίτη¬ 
σης συνδρομητών για την ενεργοποίηση, κατάργηση, 

ακύρωση αίτησης κατάργησης, αλλαγή σχήματος προ¬ 
επιλογής φορέα ή αλλαγή Προεπιλεγμένου Παρόχου, 
τα οποία είναι ενιαία για όλους τους Προεπιλεγμένους 
Παρόχους. Η ΕΕΤΤ εγκρίνει τα συγκεκριμένα κείμενα 
καθώς και κάθε πιθανή μελλοντική τροποποίησή τους 
εντός δεκαπέντε (15) ημερών από την υποβολή των 
κειμένων ή της τροποποίησής τους στην ΕΕΤΤ από τον 
Υπόχρεο Πάροχο. 

3. α) Οι αιτήσεις ενεργοποίησης, κατάργησης, ακύ¬ 
ρωσης αίτησης κατάργησης, αλλαγής σχήματος προ¬ 
επιλογής φορέα ή αλλαγής Προεπιλεγμένου Παρόχου 
υποβάλλονται από τον συνδρομητή με τους ακόλουθους 
τρόπους: 

(1) έντυπα, με την προσκόμιση φωτοτυπίας ταυτό¬ 
τητας, 

(2) με τηλεομοιοτυπία, με την επισύναψη και αποστολή 
φωτοτυπίας ταυτότητας, 

(3) ηλεκτρονικά, μόνο με χρήση ηλεκτρονικής υπο¬ 
γραφής, 

(4) τηλεφωνικά μέσω κλήσεων οι οποίες υποχρεω¬ 
τικά, κατόπιν σχετικής ενημέρωσης του συνδρομητή, 
μαγνητοφωνούνται και τηρούνται σε σχετικό Αρχείο 
του Προεπιλεγμένου Παρόχου. Η χρήση της δυνατό¬ 
τητας τηλεφωνικής υποβολής αιτήματος Προεπιλογής 
Φορέα απαγορεύεται, σε περίπτωση κατά την οποία 
ο συνδρομητής δεν συναινεί στη μαγνητοφώνηση της 
συνομιλίας του. Τα παραπάνω ισχύουν με την επιφύλαξη 
των οριζόμενων στις διατάξεις του ν. 2251/1994 (ΦΕΚ 
191/Α/1994) περί σύναψης Σύμβασης από απόσταση, και 
της, σύμφωνα με αυτές, ενημέρωσης του συνδρομητή 
επί των όρων της προς σύναψη Συμβάσεως. Σε κάθε πε¬ 
ρίπτωση κατά την τηλεφωνική συνομιλία καταγράφεται 
το σύνολο των προβλεπόμενων στις αιτήσεις στοιχείων, 
όπως αυτές έχουν εγκριθεί από την ΕΕΤΤ. 

β) Οι πάροχοι που είναι αποδέκτες των αντίστοιχων 
ως άνω αιτήσεων, οφείλουν να τηρούν αρχείο με τις 
πρωτότυπες και αυθεντικές, κατά περίπτωση, αιτήσεις 
καθώς και όλα τα σχετικά νομιμοποιητικά έγγραφα, σε 
όποια μορφή (έγγραφη, ηλεκτρονική ή ηχητική,) έχουν 
γίνει ή καταγραφεί αντίστοιχα. Η υποχρέωση αυτή ισχύ¬ 
ει για διάστημα έξι (6) μηνών από την υποβολή κάθε ως 
άνω αίτησης. Εάν στο ανωτέρω διάστημα ανακύψουν 
διαφορές ενώπιον οιασδήποτε αρμόδιας Αρχής ή Δικα¬ 
στηρίου, τα αρχεία που αφορούν στις διαφορές αυτές 
θα πρέπει να διατηρούνται με ευθύνη του παρόχου 
μέχρι την αμετάκλητη επίλυσή τους. 

γ) Οι πάροχοι που είναι αποδέκτες των αντίστοιχων 
ως άνω αιτήσεων, φροντίζουν ώστε όλα τα ανωτέρω 
στοιχεία να είναι διαθέσιμα, και σε περίπτωση που ζη¬ 
τηθούν από την ΕΕΤΤ, να παραδίδονται σε αυτήν εντός 
αποκλειστικής προθεσμίας πέντε (5) εργασίμων ημερών 
από την λήψη του σχετικού αιτήματος. 

4. Σχετικά με τη διαδικασία διεκπεραίωσης των αιτή¬ 
σεων ενεργοποίησης και αλλαγής σχήματος προεπιλο¬ 
γής φορέα ισχύουν τα ακόλουθα: 

α. Ο συνδρομητής απευθύνεται στον πάροχο που προ- 
επιλέγει ως φορέα για τη διεκπεραίωση των κατηγοριών 
κλήσεων που επιθυμεί και υποβάλλει τη σχετική αίτη¬ 
ση ενεργοποίησης ή αλλαγής σχήματος προεπιλογής 
φορέα, σύμφωνα με τα αναφερόμενα στην παράγρ. 3 
του παρόντος άρθρου. 

β. Ο Προεπιλεγμένος Πάροχος αποστέλλει ηλεκτρονι¬ 
κά στον Υπόχρεο Πάροχο της διευκόλυνσης προεπιλο¬ 


γής φορέα εντός τριών (3) εργασίμων ημερών από την 
παραλαβή των αιτήσεων, αναλυτικές λίστες, οι οποίες 
περιλαμβάνουν τα εξής: Επώνυμο και Όνομα (Επωνυμία 
σε περίπτωση εταιρείας), ΑΦΜ (εφόσον είναι κάτοχος 
ΑΦΜ), αριθμ. ΔΑΤ ή Διαβατηρίου σε περιπτώσεις όπου 
ο αϊτών δεν είναι κάτοχος ΑΦΜ, αριθμό τηλεφώνου, 
τύπο γραμμής, και σχήμα προεπιλογής, όπως αυτά 
καταγράφονται στις αιτήσεις ενεργοποίησης και τις 
αιτήσεις αλλαγής σχήματος προεπιλογής φορέα που 
έχει συλλέξει. 

γ. Ο Υπόχρεος Πάροχος της διευκόλυνσης προεπι¬ 
λογής φορέα, αφού παραλάβει τις ανωτέρω λίστες 
αποστέλλει ηλεκτρονικά στον Προεπιλεγμένο Πάροχο 
θετική επιβεβαίωση για κάθε αίτημα που μπορεί να 
εκπληρώσει ή αιτιολογημένη απόρριψη. Οι λόγοι απόρ¬ 
ριψης αναφέρονται περιοριστικά στην παράγραφο 9 
του παρόντος άρθρου και αναφέρονται από τον Υπό¬ 
χρεο Πάροχο με την κωδικοποίηση της παραγράφου 
9. Σε κάθε περίπτωση, θετική ή αρνητική, η απάντηση 
του Υπόχρεου Παρόχου της διευκόλυνσης προεπιλογής 
φορέα δίδεται εντός προθεσμίας τριών (3) εργάσιμων 
ημερών από την παραλαβή κάθε λίστας. Σε περίπτωση 
άπρακτης παρόδου της προθεσμίας των τριών (3) εργα¬ 
σίμων ημερών, τεκμαίρεται ότι ο Υπόχρεος Πάροχος της 
διευκόλυνσης προεπιλογής φορέα απάντησε θετικά. 

δ. Ο Υπόχρεος Πάροχος της διευκόλυνσης προεπι¬ 
λογής φορέα προγραμματίζει το τοπικό κέντρο του 
συνδρομητή ώστε να δρομολογεί τις κλήσεις στο δίκτυο 
του αντίστοιχου Προεπιλεγμένου Παρόχου με βάση τις 
επιλογές του συνδρομητή. Ο Προεπιλεγμένος Πάροχος 
εγκαθιστά την υπηρεσία εσωτερικά. Η ολοκλήρωση της 
ενεργοποίησης της προεπιλογής φορέα από τον Υπό¬ 
χρεο Πάροχο της διευκόλυνσης προεπιλογής φορέα 
πρέπει να έχει πραγματοποιηθεί το αργότερο εντός 
προθεσμίας πέντε (5) εργάσιμων ημερών από την κοι¬ 
νοποίηση σε αυτόν των στοιχείων των συνδρομητών 
που έχουν υποβάλει αιτήσεις, με την επιφύλαξη του 
στοιχείου γ' της παρούσης παραγράφου. 

ε. Ο Υπόχρεος Πάροχος της διευκόλυνσης προεπιλο¬ 
γής φορέα δύναται να αποστέλλει τυποποιημένο κείμε¬ 
νο - έγγραφο, το οποίο τελεί υπό την έγκριση της ΕΕΤΤ, 
με το οποίο θα ενημερώνει το συνδρομητή αποκλειστικά 
και μόνο για την ενεργοποίηση της Προεπιλογής Φορέα 
του εν λόγω συνδρομητή σε Προεπιλεγμένο Πάροχο. Η 
ως άνω δυνατότητα δύναται να ενεργοποιείται με την 
γνωστοποίηση της αίτησης ενεργοποίησης προεπιλο¬ 
γής στον Υπόχρεο Πάροχο της διευκόλυνσης προεπι¬ 
λογής φορέα. 

5. Σχετικά με τη διαδικασία διεκπεραίωσης των αι¬ 
τήσεων κατάργησης της προεπιλογής φορέα ισχύουν 
τα ακόλουθα: 

α. Οι αιτήσεις κατάργησης της προεπιλογής φορέα 
υποβάλλονται από τους συνδρομητές στα τμήματα πα¬ 
ροχής υπηρεσιών λιανικής του Υπόχρεου Παρόχου της 
διευκόλυνσης προεπιλογής φορέα. 

β. Τα τμήματα παροχής υπηρεσιών λιανικής του Υπό¬ 
χρεου Παρόχου της διευκόλυνσης προεπιλογής φορέα 
αποστέλλουν ηλεκτρονικά στα τμήματα παροχής υπη¬ 
ρεσιών χονδρικής του Υπόχρεου Παρόχου, εντός τριών 
(3) εργάσιμων ημερών από την παραλαβή των αιτήσεων 
κατάργησης προεπιλογής φορέα, αναλυτικές λίστες, 
οι οποίες περιλαμβάνουν ανά Προεπιλεγμένο Πάροχο 
τα εξής: Επώνυμο και Όνομα (Επωνυμία σε περίπτωση 

εταιρείας), ΑΦΜ (εφόσον είναι κάτοχος ΑΦΜ), αριθμ. 
ΔΑΤ ή Διαβατηρίου σε περιπτώσεις όπου ο αϊτών δεν 
είναι κάτοχος ΑΦΜ και αριθμό τηλεφώνου, τύπο γραμ¬ 
μής, σχήμα προεπιλογής, όπως αυτά καταγράφονται 
στις αιτήσεις κατάργησης προεπιλογής φορέα που έχει 
συλλέξει. Στη συνέχεια, τα τμήματα παροχής υπηρε¬ 
σιών χονδρικής του Υπόχρεου Παρόχου μεταβιβάζουν 
ηλεκτρονικά στον Προεπιλεγμένο Πάροχο τις αναλυ¬ 
τικές λίστες εντός μιας (1) εργάσιμης ημέρας από την 
παραλαβή τους από τα τμήματα παροχής υπηρεσιών 
λιανικής του Υπόχρεου Παρόχου. 

γ. Τα τμήματα παροχής υπηρεσιών χονδρικής του Υπό¬ 
χρεου Παρόχου της διευκόλυνσης προεπιλογής φορέα, 
αφού παραλάβουν τις ανωτέρω λίστες αποστέλλουν 
ηλεκτρονικά στα τμήματα παροχής υπηρεσιών λιανι¬ 
κής του Υπόχρεου Παρόχου, εντός προθεσμίας τριών 
(3) εργάσιμων ημερών από την παραλαβή κάθε λίστας, 
αρνητική επιβεβαίωση, εφόσον διαπιστωθεί, για κάθε 
αίτημα που δεν μπορεί να εκπληρωθεί, σύμφωνα με τα 
οριζόμενα στην παράγραφο 13 του παρόντος άρθρου. 

δ. Η ολοκλήρωση της κατάργησης της προεπιλογής 
φορέα από τον Υπόχρεο Πάροχο της διευκόλυνσης προ¬ 
επιλογής φορέα, πραγματοποιείται εφόσον συντρέχουν 
σωρευτικά οι κάτωθι προϋποθέσεις: 

ί. δεν συντρέχει λόγος απόρριψης της αίτησης κατάρ¬ 
γησης της προεπιλογής φορέα, σύμφωνα με τα οριζό¬ 
μενα στην παράγραφο 13 του παρόντος άρθρου, 
ϋ. παρέλθουν δέκα (10) εργάσιμες ημέρες από την κοι¬ 
νοποίηση στον Προεπιλεγμένο Πάροχο των στοιχείων 
των αιτήσεων κατάργησης προεπιλογής φορέα και 
μι. στο ανωτέρω διάστημα, ο Υπόχρεος Πάροχος δεν 
λάβει από τον Προεπιλεγόμενο Πάροχο κοινοποίηση 
αιτήματος ακύρωσης της αίτησης κατάργησης προε¬ 
πιλογής φορέα. 

ε. Η ολοκλήρωση της κατάργησης της προεπιλογής 
φορέα από τον Υπόχρεο Πάροχο της διευκόλυνσης 
προεπιλογής φορέα πρέπει να έχει πραγματοποιηθεί 
το αργότερο εντός προθεσμίας δέκα πέντε (15) εργά¬ 
σιμων ημερών από την κοινοποίηση στον Προεπιλεγμέ- 
νο Πάροχο των στοιχείων των αιτήσεων κατάργησης 
προεπιλογής φορέα. 

6. Σχετικά με τη διαδικασία διεκπεραίωσης των αιτή¬ 
σεων ακύρωσης της αίτησης κατάργησης προεπιλογής 
φορέα ισχύουν τα ακόλουθα: 

α. Οι αιτήσεις ακύρωσης της αίτησης κατάργησης της 
προεπιλογής φορέα υποβάλλονται από τους συνδρομη¬ 
τές στον Προεπιλεγμένο Πάροχο, την κατάργηση της 
προεπιλογής του οποίου έχουν αιτηθεί στον Υπόχρεο 
Πάροχο. 

7. Σχετικά με τη διαδικασία διεκπεραίωσης των αι¬ 
τήσεων αλλαγής Προεπιλεγμένου Παρόχου ισχύουν τα 
ακόλουθα: 

α. Οι αιτήσεις αλλαγής Προεπιλεγμένου Παρόχου 
υποβάλλονται από τους συνδρομητές στον νέο Προε- 
πιλεγμένο Πάροχο της προεπιλογής φορέα. 

β. Ο νέος Προεπιλεγμένος Πάροχος αποστέλλει ηλε¬ 
κτρονικά στον Υπόχρεο Πάροχο της διευκόλυνσης προ¬ 
επιλογής φορέα και στον υφιστάμενο Προεπιλεγμένο 
Πάροχο, εντός πέντε (5) εργάσιμων ημερών από την 
παραλαβή των αιτήσεων αλλαγής Προεπιλεγμένου Πα¬ 
ρόχου, αναλυτικές λίστες, οι οποίες περιλαμβάνουν όλα 
τα στοιχεία που περιλαμβάνονται στην παράγραφο 4, 
στοιχείο β’ του παρόντος όπως αυτά καταγράφονται 


στις αιτήσεις αλλαγής Προεπιλεγμένου Παρόχου που 
έχει συλλέξει. 

γ. Ο Υπόχρεος Πάροχος της διευκόλυνσης προεπι¬ 
λογής φορέα, αφού παραλάβει τις λίστες με τις αιτή¬ 
σεις αλλαγής Προεπιλεγμένου Παρόχου αποστέλλει 
ηλεκτρονικά θετική επιβεβαίωση για κάθε αίτημα που 
μπορεί να εκπληρώσει. Εάν η αίτηση δεν μπορεί να 
γίνει αποδεκτή, ανακοινώνεται η αιτία απόρριψης. Οι 
λόγοι απόρριψης αναφέρονται περιοριστικά στην πα- 
ράγρ. 9 του παρόντος άρθρου και αναφέρονται από 
τον υπόχρεο με την κωδικοποίηση της παραγράφου 
9. Σε κάθε περίπτωση, θετική ή αρνητική, η απάντηση 
του Υπόχρεου Παρόχου της διευκόλυνσης προεπιλογής 
φορέα δίδεται εντός προθεσμίας τριών (3) εργάσιμων 
ημερών από την παραλαβή των σχετικών αιτημάτων 
και κοινοποιείται στον πάροχο, ο οποίος κοινοποίησε 
τα αιτήματα. Ο νέος Προεπιλεγμένος Πάροχος ενημε¬ 
ρώνει εν συνεχεία ηλεκτρονικά εντός προθεσμίας δύο 
(2) εργάσιμων ημερών τον υφιστάμενο Προεπιλεγμένο 
Πάροχο αναφορικά με τα αιτήματα που έγιναν δεκτά 
και τα αιτήματα που απορρίφθηκαν. Η ενεργοποίηση 
της αλλαγής Προεπιλεγμένου Παρόχου από τον Υπό¬ 
χρεο Πάροχο της προεπιλογής φορέα πραγματοποιείται 
εντός πέντε (5) εργάσιμων ημερών από την κοινοποίηση 
του αιτήματος. 

8. Η διακίνηση των εγγράφων μεταξύ των Προεπιλεγ- 
μένων Παροχών και του Υπόχρεου Παροχής της διευ¬ 
κόλυνσης προεπιλογής φορέα γίνεται ηλεκτρονικά με 
χρήση του πληροφοριακού συστήματος του Υπόχρεου 
Παρόχου, το οποίο θα πρέπει να αποτυπώνει τις δι¬ 
αδικασίες του παρόντος κανονισμού, να εξασφαλίζει 
ασφαλή επικοινωνία μεταξύ των παροχών και δυνατό¬ 
τητα επικοινωνίας με τα πληροφοριακά συστήματα των 
Προεπιλεγμένων Παροχών. Για λόγους εποπτείας της 
διαδικασίας α) στην περίπτωση χρήσης του πληροφο¬ 
ριακού συστήματος του Υπόχρεου Παρόχου, παρέχεται 
στην ΕΕΤΤ, εντός τριών μηνών από την έναρξη χρήσης 
του συστήματος, δυνατότητα πρόσβασης στο εν λόγω 
πληροφοριακό σύστημα και β) στην περίπτωση διακί¬ 
νησης εγγράφων χωρίς την χρήση του πληροφοριακού 
συστήματος του Υπόχρεου Παρόχου, αυτά κοινοποι¬ 
ούνται ταυτόχρονα και στην ΕΕΤΤ. Μέχρι την πλήρη 
λειτουργία του ως άνω πληροφοριακού συστήματος 
του Υπόχρεου Παρόχου, η διακίνηση των εγγράφων 
μεταξύ των παροχών θα γίνεται ηλεκτρονικά με χρήση 
ηλεκτρονικών υπογραφών. 

9. Ο Υπόχρεος Πάροχος της διευκόλυνσης προεπιλο¬ 
γής φορέα δύναται να απορρίψει αίτημα για προεπιλογή 
φορέα μόνο εάν: 

Α1. Τα στοιχεία του αιτούντος συνδρομητή, ήτοι για τα 
φυσικά πρόσωπα επώνυμο, όνομα και ΑΦΜ ή σε περί¬ 
πτωση που ο αϊτών δεν είναι κάτοχος ΑΦΜ, Αριθμ. ΔΑΤ 
ή Διαβατηρίου και για τα νομικά πρόσωπα η επωνυμία 
και ο ΑΦΜ, καθώς και ο αριθμός τηλεφώνου, διαφέρουν 
από τα αντίστοιχα στοιχεία που έχει στην κατοχή του 
ο Υπόχρεος Πάροχος. 

Α2. Η προεπιλογή φορέα του ενδιαφερομένου συν¬ 
δρομητή δεν είναι σύμφωνη με τα σχήματα της προε¬ 
πιλογής φορέα που ορίζονται ανωτέρω στο άρθρο 5, 
παρ. 1 της παρούσας. 

Α3. Στην αίτηση δεν αναφέρεται ο Προεπιλεγμένος 
Πάροχος. 

Α4. Η αίτηση αφορά αναλογικό κέντρο. 

Ο λόγος απόρριψης θα πρέπει να αναφέρεται με την 
κωδικοποίησή του (Α1 έως Α4). 

Σε περίπτωση αλλαγής του αριθμού Δελτίου Αστυνομι¬ 
κής Ταυτότητας (ΔΑΤ) ή Διαβατηρίου, οπότε και απόρρι¬ 
ψης της αίτησης προεπιλογής από τον Υπόχρεο Πάροχο 
λόγω μη συμφωνίας του αριθμ. ΔΑΤ ή του αριθμ. Διαβα¬ 
τηρίου, ο συνδρομητής δύναται να υποβάλει εκ νέου την 
αίτηση προεπιλογής επισυνάπτοντας αντίγραφο του 
ΔΑΤ ή του Διαβατηρίου προκειμένου να αιτιολογήσει 
την αλλαγή του αριθμ. ΔΑΤ ή του Διαβατηρίου του. Το 
αντίγραφο του ΔΑΤ ή του Διαβατηρίου κοινοποιούνται 
από τον Προεπιλεγμένο Πάροχο στον Υπόχρεο Πάροχο 
της διευκόλυνσης προεπιλογής, ο οποίος οφείλει να 
ενημερώσει τα στοιχεία που τηρεί και να προβεί στην 
ενεργοποίηση της προεπιλογής φορέα, εφόσον κάνει 
δεκτή τη σχετική αίτηση προεπιλογής. 

Η απαρίθμηση των ως άνω λόγων απόρριψης αιτήσε¬ 
ων προεπιλογής από τον Υπόχρεο Πάροχο της διευκό¬ 
λυνσης προεπιλογής φορέα είναι αποκλειστική. Επίσης, 
ο Υπόχρεος Πάροχος της διευκόλυνσης προεπιλογής 
φορέα υποχρεούται να μην προβαίνει σε διακριτική 
μεταχείριση μεταξύ συνδρομητών με και χωρίς προ¬ 
επιλογή Φορέα. 

10. Ο Υπόχρεος Πάροχος της διευκόλυνσης προεπι¬ 
λογής φορέα δύναται να καταργήσει την προεπιλογή 
φορέα σε συγκεκριμένο Προεπιλεγμένο Πάροχο μόνο: 

ΚΙ. Σε περίπτωση κατάργησης του προθέματος προ¬ 
επιλογής φορέα του Προεπιλεγμένου Παρόχου. 

Κ2. Με αίτημα του συνδρομητή για κατάργηση της 
προεπιλογής φορέα, σύμφωνα με τη διαδικασία που 
προβλέπεται στην παράγραφο 5 του παρόντος άρ¬ 
θρου. 

Κ3. Με υποβολή από τον συνδρομητή αίτησης αλλαγής 
Προεπιλεγμένου Παρόχου, σύμφωνα με τη διαδικασία 
που προβλέπεται στην παράγραφο 7 του παρόντος 
άρθρου. 

Κ4. Λόγω μεταφοράς της τηλεφωνικής σύνδεσης του 
συνδρομητή, η οποία συνεπάγεται και αλλαγή του αριθ¬ 
μού κλήσης της τηλεφωνικής σύνδεσης. Διευκρινίζεται 
ότι η αλλαγή και μόνο της ταχυδρομικής διεύθυνσης 
του συνδρομητή, εφόσον δεν αλλάζει παράλληλα και ο 
αριθμός κλήσης της τηλεφωνικής σύνδεσης, δεν απο¬ 
τελεί λόγο κατάργησης της υπηρεσίας προεπιλογής 
φορέα. 

Κ5. Λόγω λύσης της Σύμβασης Τηλεφωνικής Σύνδεσης 
του Πελάτη. 

Κ6. Λόγω αλλαγής αριθμού κλήσης της τηλεφωνικής 
σύνδεσης. 

Κ7. Λόγω οριστικής διακοπής της τηλεφωνικής σύνδε¬ 
σης εξαιτίας ληξιπρόθεσμης και απαιτητής οφειλής του 
συνδρομητή στον Υπόχρεο Πάροχο της διευκόλυνσης 
προεπιλογής φορέα. 

Κ8. Λόγω κατάργησης της τηλεφωνικής σύνδεσης από 
το συνδρομητή. 

Κ9. Λόγω εφαρμογής της υπηρεσίας φορητότητας 
αριθμού. 

ΚΙ 0. Σε περίπτωση λήξης ή καταγγελίας της σύμβασης 
διασύνδεσης με τον Προεπιλεγμένο Πάροχο. 

Κ11. Μετά από αίτημα του Προεπιλεγμένου Παρόχου. 

Ο Υπόχρεος Πάροχος της διευκόλυνσης προεπιλο¬ 
γής αποστέλλει προς τους Προεπιλεγμένους Παρόχους 
κάθε πέντε (5) εργάσιμες ημέρες ενημερωτική λίστα με 
όλες τις προεπιλογές που έχουν καταργηθεί και τους 


αφορούν, αναφέροντας τον/ τους λόγους κατάργησης, 
των οποίων η ως άνω απαρίθμηση είναι αποκλειστική. 
Ο λόγος κατάργησης θα πρέπει να αναφέρεται με την 
κωδικοποίησή του (ΚΙ έως Κ11). 

11. Ο τρόπος αποστολής στοιχείων από τον Υπόχρεο 
Πάροχο της διευκόλυνσης προεπιλογής φορέα στον 
Εικονικό Τηλεπικοινωνιακό Πάροχο και τον Τηλεπικοι¬ 
νωνιακό Οργανισμό με τον οποίο αυτός συνεργάζεται 
καθορίζεται με σχετική συμφωνία μεταξύ των μερών. 

12. Στην περίπτωση που Εικονικός Τηλεπικοινωνιακός 
Πάροχος επιθυμεί την αλλαγή του Τηλεπικοινωνιακού 
Οργανισμού με τον οποίο συνεργάζεται, υποχρεούται 
να ενημερώνει εγκαίρως τον Υπόχρεο Πάροχο της διευ¬ 
κόλυνσης προεπιλογής φορέα και σε χρονικό διάστημα 
το οποίο έχει συμφωνηθεί μεταξύ των μερών κατά την 
σύναψη της σχετικής συμφωνίας. Ο Υπόχρεος Πάροχος 
της διευκόλυνσης προεπιλογής φορέα υποχρεούται να 
προβεί σε όλες τις απαραίτητες ενέργειες μέσα σε 
ελάχιστο αναγκαίο χρόνο, ο οποίος πάντως δεν δύναται 
να υπερβαίνει τις τριάντα (30) ημέρες, εκτός και εάν τα 
μέρη συμφωνήσουν διαφορετικά. 

13. Ο Υπόχρεος Πάροχος της διευκόλυνσης Προεπιλο¬ 
γής Φορέα απαγορεύεται να προχωρήσει σε κατάργη¬ 
ση της προεπιλογής φορέα και συνακόλουθη παροχή 
υπηρεσιών φωνητικής τηλεφωνίας (εξαιρουμένης της 
χρήσης του Κωδικού Επιλογής Φορέα του Υπόχρεου 
Παρόχου) σε συνδρομητή που έχει ενεργοποιήσει προ¬ 
επιλογή φορέα πριν την πάροδο δύο (2) μηνών από την 
ημερομηνία έναρξης παροχής της προεπιλογής φορέα 
σε συγκεκριμένο Προεπιλεγμένο Πάροχο, σύμφωνα με 
τις διαδικασίες του παρόντος άρθρου. 

14. Στοιχεία που έχουν συλλεγεί από υπηρεσίες χον¬ 
δρικής του Υπόχρεου Παρόχου απαγορεύεται να δια¬ 
βιβάζονται και να χρησιμοποιούνται καθ’ οιονδήποτε 
τρόπο από τις υπηρεσίες λιανικής του Υπόχρεου Πα¬ 
ρόχου. 

Άρθρο 10 

Άσκηση Εποπτείας 

1. Η ΕΕΤΤ ασκεί εποπτεία για τη διασφάλιση της πα¬ 
ροχής της υπηρεσίας προεπιλογής φορέα με τον ορ¬ 
θολογικότερο τρόπο και σύμφωνα με τις διατάξεις της 
παρούσας απόφασης. 

2. Οι Προεπιλεγμένοι Πάροχοι και ο Υπόχρεος Πάρο¬ 
χος της διευκόλυνσης προεπιλογής φορέα οφείλουν 
να υποβάλλουν σε ετήσια βάση στοιχεία σχετικά με το 
πλήθος των συνδρομητών τους στους οποίους παρέ¬ 
χονται υπηρεσίες μέσω προεπιλογής φορέα για κάθε 
μία από τις Δυνατότητες προεπιλογής. 

3. Οι Προεπιλεγμένοι Πάροχοι και ο Υπόχρεος Πάρο¬ 
χος της διευκόλυνσης προεπιλογής φορέα που παρέ¬ 
χουν υπηρεσίες μέσω προεπιλογής φορέα πρέπει να 
παρέχουν στην ΕΕΤΤ κάθε σχετική πληροφορία που 
θεωρείται απαραίτητη. 

4. Οι Προεπιλεγμένοι Πάροχοι και ο Υπόχρεος Πάρο¬ 
χος της διευκόλυνσης προεπιλογής φορέα οφείλουν 
εντός τριών (3) μηνών από την δημοσίευση της παρού¬ 
σας να συντάξουν από κοινού κώδικα δεοντολογίας για 
την παροχή και λειτουργία της υπηρεσίας προεπιλο¬ 
γής φορέα, ο οποίος και θα πρέπει να υποβληθεί στην 
ΕΕΤΤ προς έγκριση. Ο εν λόγω κώδικας δεοντολογίας 
θα πρέπει να καλύπτει και θέματα συμπεριφοράς με¬ 
ταπωλητών. 

Άρθρο 11 
Τροποποιήσεις 

1. Η ΕΕΤΤ δύναται με Απόφασή της να τροποποιεί τον 
παρόντα Κανονισμό. Κάθε ενδιαφερόμενος δύναται να 
υποβάλλει προτάσεις στην ΕΕΤΤ για την τροποποίηση 
του παρόντος Κανονισμού. Η ΕΕΤΤ εξετάζει τις υπο- 
βληθεισόμενες προτάσεις και δύναται να προβαίνει σε 
διαβουλεύσεις με τους ενδιαφερομένους φορείς, ιδίως 
τους παρόχους τηλεπικοινωνιακών δικτύων ή/και υπη¬ 
ρεσιών και τους εκπροσώπους των χρηστών. 

Άρθρο 12 

Καταγγελίες και κυρώσεις 

Οι καταγγελίες για μη συμμόρφωση των Προεπιλεγ- 
μένων Παροχών και του Υπόχρεου Παρόχου της διευκό¬ 
λυνσης προεπιλογής φορέα προς τις υποχρεώσεις που 
θεσπίζονται με τον παρόντα Κανονισμό κατατίθενται 
στην ΕΕΤΤ, η οποία τις εξετάζει και δύναται να επιβάλλει 
τις διοικητικές κυρώσεις που προβλέπονται στο άρθρο 
12, παράγρ. 1, του ν. 2867/2000, όπως αυτός εκάστοτε 
ισχύει, εκδίδοντας ειδικά αιτιολογημένη απόφαση, ύστε¬ 
ρα από προηγούμενη ακρόαση των ενδιαφερομένων. 

Άρθρο 13 

Τελικές και μεταβατικές διατάξεις 

1. Όπου γίνεται αναφορά στο δίκτυο του Προεπιλεγ- 
μένου Παρόχου στην περίπτωση Εικονικών Τηλεπικοι¬ 
νωνιακών Παροχών, έχει την έννοια του δικτύου του 
συνεργαζόμενου Τηλεπικοινωνιακού Οργανισμού. 

2. Η Δυνατότητα προεπιλογής φορέα 3, η οποία ορίζε¬ 
ται στο άρθρο 5, θα παρέχεται μετά την πάροδο έξι (6) 
μηνών από την δημοσίευση της παρούσας απόφασης. 
Μέχρι τότε η Δυνατότητα 3 θα παρέχεται με την εξής 
μορφή: 

Δυνατότητα 3: Όλες οι Κλήσεις 

Ο συνδρομητής προεπιλέγει για την διεκπεραίωση 
όλων των κλήσεών του, άλλον φορέα, διαφορετικό από 
τον Υπόχρεο Πάροχο της διευκόλυνσης προεπιλογής 
φορέα. Ο όρος «όλες οι κλήσεις» για την περίπτωση 
της προεπιλογής φορέα περιλαμβάνει όλες τις διεθνείς, 
αστικές, υπεραστικές, και κλήσεις προς κινητά. Όλες οι 
άλλες κλήσεις διεκπεραιώνονται μέσω του Υπόχρεου 
Παρόχου. 

3. Οι Προεπιλεγμένοι Πάροχοι οφείλουν μέσα στην 
προθεσμία που προβλέπει η παράγραφος 2 του παρό¬ 
ντος άρθρου, να ενημερώσουν εγγράφως και αναλυτικά 
τους συνδρομητές του δικτύου τους, που έχουν επιλέξει 
την προϊσχύουσα του παρόντος Κανονισμού Δυνατό¬ 
τητα Προεπιλογής 3, αναφορικά με την τροποποίηση 
του πεδίου εφαρμογής της εν λόγω Δυνατότητας, όπως 
αυτή προσδιορίζεται στην παρ. 1 του άρθρο 5 της πα¬ 
ρούσας απόφασης. Ειδικότερα, η ενημέρωση προς τους 
συνδρομητές πρέπει να περιλαμβάνει τουλάχιστον πε¬ 
ριγραφή της διεύρυνσης του πεδίου εφαρμογής της εν 
λόγω Δυνατότητας, περιγραφή των τύπων κλήσεων που 
θα ανήκουν πλέον στη Δυνατότητα 3 και αναφορά των 
χρεώσεων των κλήσεων αυτών. Σε περίπτωση μη συμ¬ 
φωνίας των συνδρομητών για την παροχή της διευρυ- 
μένης πλέον Δυνατότητας 3, θα πρέπει οι συνδρομητές, 
μέσα στην προθεσμία που προβλέπεται στην παράγρα¬ 
φο 2 του παρόντος άρθρου, να γνωστοποιήσουν στους 
Προεπιλεγμένους Παρόχους, με έναν από τους τρόπους 
που περιγράφεται στην παράγραφο 3 του άρθρου 9, τη 
μη συγκατάθεσή τους ως προς τη συνέχιση της χρήσης 


της Δυνατότητας 3. Σε περίπτωση μη διατύπωσης και 
γνωστοποίησης από το συνδρομητή σχετικής αντίρρη¬ 
σης, τεκμαίρεται ότι ο εν λόγω συνδρομητής συναινεί 
στη χρήση της διευρυμένης Δυνατότητας 3. 

Άρθρο 14 
Έναρξη ισχύος 

Η ισχύς της παρούσας απόφασης αρχίζει με τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Δεκεμβρίου 2005 
Ο Πρόεδρος 

ΝΙΚΗΤΑΣ ΑΛΕΞΑΝΔΡΙΔΗΣ 

-♦- 

Αριθμ. 367/46 (5) 

Ορισμός Υπόχρεων Παροχής Καθολικής Υπηρεσίας. 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ. 

Έχοντας υπόψη: 

α. τις διατάξεις του ν. 2867/2000, «Οργάνωση και λει¬ 
τουργία των τηλεπικοινωνιών και άλλες διατάξεις» (ΦΕΚ 
273/Α/2000), ιδίως το άρθρο 8, παρ. 5 αυτού, 
β. το π.δ. 181/1999 «Προσαρμογή στην Οδηγία 98/10/ΕΚ 
του Ευρωπαϊκού Κοινοβουλίου και του Συμβουλίου για 
την εφαρμογή της παροχής ανοικτού δικτύου (ΟΝΡ) στη 
Φωνητική Τηλεφωνία και για την Καθολική Υπηρεσία 
για τις Τηλεπικοινωνίες, σε ανταγωνιστικό περιβάλλον» 
(ΦΕΚ 170/Α/1999), 

γ. το π.δ. 165/1999 «Για την τροποποίηση του ν. 2246/ 
1994, όπως εκάστοτε ισχύει, σε συμμόρφωση α) προς 
την Οδηγία 97/33/ΕΚ του Ευρωπαϊκού Κοινοβουλίου και 
του Συμβουλίου για την διασύνδεση στον χώρο των 
τηλεπικοινωνιών προκειμένου να διασφαλισθεί καθολική 
υπηρεσία και διαλειτουργικότητα, με εφαρμογή των 
αρχών παροχής ανοικτού δικτύου (ΟΝΡ) και β) σε συμ¬ 
μόρφωση προς την Οδηγία 98/61/ΕΚ του Ευρωπαϊκού 
Κοινοβουλίου και του Συμβουλίου Περί τροποποιήσεως 
της Οδηγίας 97/33/ΕΚ σε ότι αφορά τη φορητότητα των 
αριθμών και την προεπιλογή φορέα» (ΦΕΚ 159/Α/1999), 
δ. την υπ’ αριθμ. 255/83/14.6.2002 απόφαση της ΕΕΤΤ 
«Καθορισμός του Περιεχομένου της Καθολικής Υπηρε¬ 
σίας» (ΦΕΚ 874/Β/2002), 

ε. την υπ’ αριθμ. 292/57/11.9.2003 απόφαση της ΕΕΤΤ 
«Ορισμός Υπόχρεων Παροχής Καθολικής Υπηρεσίας» 
(ΦΕΚ 1535/Β/17.10.2003), 

Και εκτιμώντας: 

α. το γεγονός ότι η εταιρεία με την επωνυμία Οργα¬ 
νισμός Τηλεπικοινωνιών Ελλάδος (ΟΤΕ ΑΈ.) διαθέτει 
δίκτυο πρόσβασης, για υπηρεσίες φωνητικής τηλεφω¬ 
νίας και μετάδοσης δεδομένων, το οποίο καλύπτει το 
σύνολο της Ελληνικής Επικράτειας, 
β. το γεγονός ότι επίκειται η μεταφορά του Νέου Κα¬ 
νονιστικού Ευρωπαϊκού Πλαισίου για τις Ηλεκτρονικές 
Επικοινωνίες (Οδηγίες 2002/19/ΕΚ, 2002/20/ΕΚ, 2002/21/ 
ΕΚ, 2002/22/ΕΚ, του Ευρωπαϊκού Κοινοβουλίου και του 
Συμβουλίου) στο εθνικό δίκαιο, 
γ. το γεγονός ότι το πνεύμα του νέου κανονιστικού 
πλαισίου για τις ηλεκτρονικές επικοινωνίες, ιδίως δε 
της Οδηγίας 2002/22/ΕΚ, άρθρο 8, παρ. 2, επιβάλλει στα 
Κράτη Μέλη, κατά τον καθορισμό των επιχειρήσεων στις 
οποίες αναθέτουν υποχρεώσεις καθολικής υπηρεσίας, 

σε μέρος ή στο σύνολο της εθνικής επικράτειας, να χρη¬ 
σιμοποιούν αποτελεσματικό, αντικειμενικό, διαφανή και 
αμερόληπτο μηχανισμό καθορισμού, μέσω του οποίου 
καμία επιχείρηση δεν αποκλείεται εκ των προτέρων 
από τον καθορισμό, αποφασίζει: 

Ορίζει: 

α) τον Οργανισμό Τηλεπικοινωνιών Ελλάδος Α.Ε. (ΟΤΕ 
Α.Ε.) ως Υπόχρεο Παροχής Καθολικής Υπηρεσίας από 
1 ης .1.2006 και μέχρι την ολοκλήρωση των διαδικασιών ορι¬ 
σμού Παρόχου Καθολικής Υπηρεσίας με βάση τον προς 
ψήφιση νέο νόμο περί Ηλεκτρονικών Επικοινωνιών, 

β) ότι το περιεχόμενο της Καθολικής Υπηρεσίας για 
τους σκοπούς της παρούσης συνίσταται στο ελάχιστο 
σύνολο υπηρεσιών, όπως αυτές προσδιορίζονται στην 
υπ’ αριθμ. 255/83/14.6.2002 απόφαση της ΕΕΤΤ «Καθο¬ 
ρισμός του Περιεχομένου της Καθολικής Υπηρεσίας» 
(ΦΕΚ 874/Β/2002), και ιδίως το άρθρο 3 αυτής, όπως 
αυτή εκάστοτε ισχύει, 

γ) ότι με απόφαση της ΕΕΤΤ, είναι δυνατόν να καθο¬ 
ρίζεται κάθε άλλη λεπτομέρεια η οποία, σύμφωνα με 


το άρθρο 8, παρ. 5 του ν. 2867/2000 και το π.δ. 181/1999, 
ήθελε κριθεί αναγκαία για την παροχή της Καθολικής 
Υπηρεσίας, 

δ) ότι η παρούσα απόφαση περί ορισμού του Ορ¬ 
γανισμού Τηλεπικοινωνιών Ελλάδος Α.Ε. (ΟΤΕ Α.Ε.) ως 
Υπόχρεου Παροχής Καθολικής Υπηρεσίας, από 1.1.2006 
μέχρι την ολοκλήρωση των διαδικασιών ορισμού Παρό¬ 
χου Καθολικής Υπηρεσίας με βάση τον προς ψήφιση νέο 
νόμο περί Ηλεκτρονικών Επικοινωνιών, δύναται να τρο¬ 
ποποιηθεί ή/ και να αναθεωρηθεί είτε αυτεπαγγέλτως 
είτε κατόπιν αιτιολογημένου αιτήματος του Υπόχρεου 
Παρόχου Καθολικής Υπηρεσίας. 

Η ισχύς της παρούσης άρχεται από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Δεκεμβρίου 2005 
Ο Πρόεδρος 

ΝΙΚΗΤΑΣ ΑΛΕΞΑΝΔΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδας 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΟ-γοοι από εκείνα που διατίθενται σε ηλεκτρονική μορφή και μέχρι 100 σελίδες οε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, Ιεχ: 210 - 4071010 ϊηΐβτηβΐ: Μ1ρ://»*«.β1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απά το Ιπίετηο) 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160€ 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιεί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό ΟΘ.ΟΟ' έως 13.00" 



















